Rikunarita-ORG/Wikinium huggingface dataset:
# 兩會

**兩會**（粵拼：loeng5 wui2）通常係指基本同期召開嘅中華人民共和國全國人民代表大會會議同中國人民政治協商會議全國委員會會議兩者合稱時嘅簡稱，同埋同行政區劃同級且基本同期召開嘅地方各級人民代表大會會議同地方委員會會議兩者合稱時嘅簡稱。呢個名詞唔係正式用語，凈係一種出於方便目的嘅俗稱，以方便新聞媒體報導，同埋為「兩會」提供共同嘅新聞同服務接待時方便使用。
# 華娛衛視

|  |  |  |  |
| --- | --- | --- | --- |
|

|  |  |  |
| --- | --- | --- |
|  | 華娛衛視 |  |

 |
| 邊位屬下 | TOM集團 |
| 開播 | 1995年3月11號 |
| 停播 | 2016年12月31號24:00:00 |
| 廣播語言 | 普通話 |
| 總部位置 |  中國廣東深圳 南山區科技園科技南十二路2號 金蝶軟件園B棟5層南座 |

**華娛衛視**（粵拼：waa4 jyu4 wai6 si6；簡化字：**华娱卫视**；英文：**China Entertainment Television**），簡稱**華娛**或**CETV**，係TOM集團屬下嘅一間已經停止播出嘅衛星頻道，頻道主要播出娛樂節目，播出語言為純普通話。呢個頻道喺播出期間，凈限香港、澳門、廣東廣州、深圳、珠海、三星級以上嘅酒店同涉外小區，吉林長春地區先至收到。

佢嘅發射站喺深圳。

## 史

1995年3月11號，原星加坡籍電視製作人——蔡和平喺香港九龍塘成立咗呢間電視台，重將1980年代同1990年代播得好火爆嘅《歡樂今宵》節目經驗帶到呢間電視台而開播。初期時因為播咗好多部進口熱門劇集同熱門嘅娛樂節目而一度受到歡迎，但2000年因為財政出現困難，2001年俾美國AOL時代華納入主而變成旗下首間中文頻道。2003年9月15號，TOM集團正式收購華娛衛視。但收購後，節目質量一直冇改善，連續11年夾埋蝕咗超過6億港紙。

2016年10月25號，華娛屬下嘅主管公司——TOM集團為咗保護集團股東利益而宣佈，喺2016年底停播。同年12月初，華娛嘅微信公眾號都停埋。

2016年12月26號，華娛衛視喺屏幕左邊好多時打出咗一系列捆白邊黑字，話頻道喺跟住落嚟嘅大除夕倒數完後停播。
從2016年12月23號開始，電視台播嘅部分綜藝或劇集節目半佬，喺屏幕左邊發佈咗喺2016年大除夕倒數完之後停播嘅公告，同時通訊事務管理局亦收到華娛停播嘅消息。

2016年12月27號，華娛衛視嘅官網亦唔可以正常訪問；2日後，官網直播源都落埋架。

2017年1月1號00:00，電視台喺播完翻炒嘅《2012華娛衛視亞洲十大紅人頒獎典禮》行完上升字幕後，畫面打出有動畫預告帶「華娛衛視衛星信號及節目喺2017年1月1號00:00停播，感謝觀眾多年支持。」嘅字樣。畫面亦喺8分鐘後定格。

### 落地中國大陸

2002年1月1號，頻道俾國家廣電總局（今日嘅國家新聞出版廣播電影電視總局）批准而落戶廣東省有線電視網絡，成為第一間落戶廣東有線電視嘅境外頻道。但其它省份凈限喺三星級以上嘅酒店同外國人、港澳臺居住小區播出。

雖然中國大陸有明文規定唔畀喺廣東珠三角以外地區轉播港澳臺或國外頻道，但有唔少縣級或唔知名地區都可以靜鷄鷄睇到包括華娛衛視等其它港澳臺或國外頻道。喺廣東地區，曾經喺廣州、深圳、東莞、珠海、中山、惠州地區播過呢個頻道，但惠州、東莞同埋中山地區先後因接到投訴而停咗呢個台。

2009年，吉林長春有線為咗完成數字電視轉換工作，重引入咗呢個台兼整成加錢先至睇到嘅頻道。

由於TOM集團喺2016年10月25號宣佈頻道會喺年底停播，屆時廣州、深圳、珠海、三星級以上酒店同涉外小區都會調整電視信號表。

### 停播之後

華娛衛視停播之後，原版信號喺2017年1月1號00:13變成黑屏。右下角帶圓點嘅信號喺當日00:00消失，00:08變成卡屏狀態，11:17變成冇台標嘅彩條信號。而廣州、深圳同珠海播出嘅信號一直持續卡屏狀態，但長春當地播出嘅信號變成彩條。兩日後，深圳當地嘅有線同天威視訊、各大三星級以上嘅酒店同涉外小區都做咗刪台處理。2017年1月5號，珠海廣電網絡亦做咗刪台處理。

2017年4月1號，廣州地區屬下嘅番禺有線用咗廣州電視台購物頻道頂住原有華娛衛視嘅頻道位。12日後，廣東有線亦將華娛衛視做咗刪台處理。

2017年5月23號，廣州地區屬下嘅花都有線用咗廣州電視台購物頻道嚟頂住原有華娛衛視嘅頻道位。

2017年6月17號，廣州地區屬下嘅白雲有線從模擬信號轉成數碼信號時，順手將華娛衛視嘅頻道位都刪埋。

2017年6月26號，廣州地區屬下嘅市線將華娛衛視嘅頻道位改成機頂盒自帶嘅停播信號（黑屏）畫面。

喺廣州地區，由於屬下嘅購物頻道喺2020年6月8號凌晨停播，市線、番禺有線同花都有線都順手將華娛衛視嘅頻道位都刪埋。

## 用過嘅台徽

* 1995年～2000年1995年～2000年
* 2001年～2003年2001年～2003年
* 2003年～2007年2003年～2007年
* 2007年～2016年2007年～2016年

## 註同攷

註

攷
# 騰訊

騰訊
 **騰訊**（粵拼：tang4 seon3）
（港交所：00700）係中國一間民營嘅資訊科技公司，1998年由馬化騰創辦，2004年喺香港交易所上市，而家係全球第四大互聯網公司，排Google、亞馬遜同Ebay後面。

## 主要旗下公司

* 今日傳媒集團 - 旗下媒體包括：今日悉尼、今日墨爾本、今日昆士蘭、今日阿德、今日珀斯

## 睇埋

* 騰訊QQ
* 微信

## 出面網頁

* 騰訊嘅官方網站

## 參考
# 陳庭威

**陳庭威**（Nathan Chan Ting Wai，1961年9月11日—）係香港前影視演員，出道於TVB，同鄭欣宜係誼兄妹、同張學友係誼兄弟，亦係香港女藝人沈殿霞（肥姐）嘅誼子。

陳庭威早年就讀民生書院，讀書時同王維基、蕭潮順係中學同學。1984年畢業於無綫電視藝員訓練班（同屆仲有邵美琪），之後演出過唔少無綫劇集。喺TVB一直未算好受重用，處於半紅不黑嘅狀態。1984年佢同模特兒出身嘅情色演員陳雅倫拍拖，1988年10月協議分手。1989年底又同曾華倩發展戀情，其後亦告分開。

1991年，陳庭威同無綫合約期滿，轉投亞洲電視，拍《豪門》同《勝者為王》等劇集而打響知名度，亦慢慢擺脫嘅負面形象，人氣一度紅到去台灣。之後佢長期留喺亞視拍劇，而且多數擔任主角。佢係潮州人，識講潮州話，因此同同為潮州人嘅前亞視董事局主席林百欣關係唔錯。1998年亞視開拍以林百欣生平為藍本嘅《我來自潮州》，陳庭威就飾演以林百欣為原型嘅角色「鄭琛」。

拍攝《豪門》期間，陳庭威同沈殿霞（肥姐）認識，並行上契儀式，正式成為對方嘅誼子；不過兩人喺無綫年代其實未合作過。

其後因亞視長期虧損、劇集製作減少，近年陳庭威轉往內地發展，已經好少喺香港公開露面。
# 車仁杓

| 車仁杓 |
| --- |
| 姓名原文 | 차인표 |
| 出生日 | 1967年10月14號  （58歲） |
| 出生地 | 首爾  |
| 國籍 | 大韓民國  |
| 母語 | 韓文  |
| 識嘅語言 | 韓文  |
| 母校 | 羅格斯大學  |
| 職業 | 演員、電影演員、模特兒、電視演員、舞台劇演員、電影導演、作家、歌手  |
| 配偶 | Shin Ae-ra  |
| 亞爸 | Cha Su-ung  |
| 兄弟姊妹 | Cha In-hyeok  |
| [改維基數據] |
| * 睇
* 傾
* 改
 |

 **車仁杓**（粵拼：ce1 jan4 biu1，韓文：**차인표**，1967年10月14號—），係大韓民國嘅一個男演員。
# 賈靜雯

| 賈靜雯 |
| --- |
|  |
| 女演員 |
| 英文名 | Alyssa |
| 國籍 |  中華民國 |
| 出世 |  (1974-10-07) 1974年10月7號  臺灣臺北市 |
| 職業 | 演員、製作人、節目主持 |
| 語言 | 國語、臺灣話 |
| 教育程度 | 北京電影學院表演系肄業 |
| 配偶 | 孫志浩（2005年結婚；2010年離婚） 修杰楷（2015年結婚） |
| 仔女 | 孫翎茜（大女，阿爸：孫志浩）  (2005-06-19) 2005年6月19號 修允菲（細女，阿爸：修杰楷）  (2015-08-14) 2015年8月14號 Bo妞（奶女，阿爸：修杰楷）  (2017-03-18) 2017年3月18號 |
| 屋企人 | 衛斯理（細佬） |
| 出道地 |  臺灣 |
| 出道日期 | 1990年 (1990) |
| 出道作品 | 《佳家福》 |
| 代表作品 | 《七世夫妻之梁山伯與祝英台》 《飛龍在天》 |
| 出名角色 | 祝英台 |
| 活躍年代 | 1990～而家 |
| 經紀公司 | 北京星美宜和文化經紀有限公司 |
| 網站 | 賈靜雯facebook番薯專頁 |
| **網路電影資料庫（IMDb）資訊** |

**賈靜雯**（粵拼：gaa5 zing6 man4；英文：**Alyssa Chia**；1974年10月7號—）係臺灣嘅女演員同主持人，1990年因為拍咗愛之味屬下嘅妞妞甜八寶廣告先至踏入演藝界，隨後喺華視做過兒童節目嘅主持人而成為臺灣嘅名女演員。

## 生平

賈靜雯喺1974年喺臺灣臺北出世，16歲嗰時俾星探發掘咗佢去拍愛之味屬下嘅妞妞甜八寶廣告先至踏入演藝界，同年亦開始喺華視屬下嘅劇集——《佳家福》而出鏡。隨後亦拍咗《母雞帶小鴨鴨》同《又凉又暖的季節》。雖然1993年跟阿爸去咗中國大陸嘅天津，重考入咗南開大學東方藝術系搞進修重考入埋北京電影學院。雖然會有機會成中國大陸屬下藝人，但因為阿爸經商肥佬令家庭經濟狀況惡化令佢要返去臺灣繼續發展，隨後亦先後拍過《那一年我們都很酷》、《我的爸爸是主播》、《水晶花》、《情愛紅塵》、《碧海明月心》、《四千金》、《施公奇案之玉簫神笛》、《天使夜未眠》、《明天有你》等好多部影視作品。尤其《四千金》呢部重攞埋金鐘獎屬下嘅戲劇類最佳新人獎。喺1999年拍嘅《七世夫妻之梁山伯與祝英台》亦攞咗民視嘅收視冠軍，連2000年嘅《飛龍在天》都唔例外。2001年開始加盟娛樂節目之後將重心轉向中國大陸市場，之後先後拍咗《大漢天子》、《倚天屠龍記》、《超人氣學園》、《至尊紅顏》、《神醫俠侶》、《布衣天子》呢啲劇集。2003年俾英國雜誌《男人幫》列咗佢做全球百大性感靚女（亞洲區）第一，但第二年因為佢生孲𤘅子等個人原因而好少喺演藝節目入面出現直到2005年先至重返娛樂界做拍戲嗰行。

從2012年開始，佢出咗第一鉼個人樂帶——《Make a Wish》重同馬德鐘一齊，拍咗《同在屋檐下》劇集。之後亦先後拍咗《幸福稍後再播》、《我愛你愛你愛我》、《宮鎖連城》、《天龍八部》、《十七歲》、《隱形的翅膀》呢啲劇集。綜藝節目方面，佢先後做過《旗開得勝》同《綜藝戰艦》嘅主持，亦做過《康熙來了》同埋《女神的新衣》、《The Amazing Race深圳衛視版》呢啲綜藝節目嘅嘉賓。尤其喺2017年，佢同修杰楷一齊搭檔，攞咗深圳衛視節目——THE AMAZING RACE第四季嘅總冠軍兼末代冠軍。

## 獲獎記錄

賈靜雯積累入行多年以嚟嘅演出經驗，喺2019年憑臺劇《我們與惡的距離》攞到視后，之後亦接拍Netflix所製作嘅網絡劇集《罪夢者》。

## 參攷

## 出面網頁

* 賈靜雯AlyssaChia嘅Facebook頁

* 賈靜雯嘅新浪微博
* 賈靜雯喺互聯網電影資料庫嘅資料（英文）
* 賈靜雯喺香港影庫嘅資料（香港繁體）
* 賈靜雯喺豆瓣電影嘅資料（簡體中文）
* 賈靜雯喺時光網嘅資料（大陸簡體）

|  |  |  |
| --- | --- | --- |
| 上一任 **郭晶晶、霍啟剛** | **The Amazing Race深圳衛視版冠軍 賈靜雯、修杰楷** 2017 | 下一任 **末代冠軍** |
# 項羽

項羽
**項羽**（前232年3月29號—前202年），本名**項籍**（「羽」係佢嘅字），係秦代末年起義者，建立西楚政權，自封「**西楚霸王**」。前202年，佢最後畀劉邦打到輸咗，割頸自殺，譽為中國史上最勁揪嘅軍事家，史學家話「羽之神勇，千古無二」，而且响「**楚霸王**」一詞通常專係指項羽。

## 生平

### 出身

項羽係項燕個孫，世世代代都學武，項氏有唔少人做過楚國將領。項羽本人據記載係有每隻眼都有兩粒眼珠，身高有八尺，大力到可以抬起個鼎，才氣過人。項羽後生嗰陣讀書唔成要輟學，學劍術都係中途而廢。佢阿叔項梁亦因為咁而好唔啹，項羽就答：「讀書只不過係學識點寫名，學劍只不過學嚟抵擋一個人，冇必要學。要學就學啲抵擋到萬人嘅本領。」所以項梁唔教佢讀書同埋劍術，改教佢兵法，但項羽都只係略知大意，跟住就唔肯學曬佢。後嚟，項梁因為殺咗人，要著草避仇家，帶咗項羽走佬到吳中（今蘇州）定居。

前223年，王翦帶咗六十萬大軍打楚國，項燕被殺，楚國亦滅亡。

秦始皇帝三十七年（公元前210年），秦始皇喺會稽郡巡遊，過緊錢塘江個陣，廿二歲嘅項羽就跟住項梁一齊睇皇帝出巡，項羽就話：「彼可取而代也」（我可以取代佢），嚇到項梁即刻掩埋佢個口，但從此以後亦對項羽刮目相看。而因為呢個典故，湖州府城東北十六里弁山東亦畀人叫做掩浦或者項浦。

### 起兵反秦（前209-前207）

秦二世元年（前209年）七月，陳勝、吳廣喺大澤起義，開始反秦。到咗九月，會稽郡假守殷通（代理太守）打算先發制人派兵反秦，於是搵咗項梁傾。但項梁就命令項羽趁機殺咗殷通，史書記載嗰陣時項羽喺殷通府入面拔劍斬咗佢頭，同埋殺死佢門下百幾人。項梁就喺吳中各縣自行舉兵起義反秦，冇幾耐就招募到精兵八千，亦即係所謂嘅「八千江東子弟」。

項梁封自己做會稽郡郡守，而封項羽做任裨將，帶八千子弟，渡長江，得到一啲反秦軍隊嘅歸附，兵力增至六、七萬人，進駐下邳，而且消滅咗自立做楚王嘅景駒勢力。范增講過楚國好興「楚雖三戶，亡秦必楚」呢個講法，所以建議項梁立楚國嘅後人做王，項梁採納咗，就係民間搵咗楚懷王嘅嫡孫熊心，立佢做楚王，亦叫佢做「楚懷王」（即楚後懷王），以爭取楚地民心。
# 梁家仁

| 梁家仁 |
| --- |
| 男演員 |
| 羅馬拼音 | Leung Ka Yan |
| 英文名 | Bryan Leung |
| 國籍 |  中華民國 |
| 出世 |  (1948-01-20) 1948年1月20號  英屬香港 |
| 職業 | 武打演員、導演、編劇 |
| 教育程度 | 中學 |
| 母校 | 漢華中學 |
| 配偶 | 劉淑慧（1978年結婚） |
| 仔女 | 長子：梁皓鈞 （1979年（46–47歲）） 幼子：梁皓貽 （ (1984-06-24) 1984年6月24號） |
| 屋企人 | 弟弟：梁家禮 侄子：梁烈唯 |
| 出道地 |  英屬香港 |
| 出道日期 | 1973年 (1973) |
| 活躍年代 | 1973年到而家 |
| 經紀公司 | 無綫電視 |
| 簽名 |  |
| **網路電影資料庫（IMDb）資訊** |

**梁家仁**（**Bryan Leung**，1948年1月20號—）係香港武打演員，1967年漢華中學畢業，同無綫電視監製潘嘉德係中學同學。1973年出道後拍電影，1980年代到1990年代幫無綫電視拍過唔少劇集。1985年申請入籍台灣，成為台灣人。佢侄仔梁烈唯（前藝名梁競徽）都係無綫電視藝員。

## 攷

## 出面網頁

* 梁家仁喺互聯網電影資料庫嘅資料
* P1273 屬性顯示失敗: 搵唔到 P1273 屬性。

/ 梁家仁喺加泰圖書館嘅資料
* 梁家仁喺虛擬國際權威檔案識別碼嘅資料
* 梁家仁喺TMDb嘅資料
* 梁家仁喺Freebase嘅資料
# 恬妞

| 恬妞 |
| --- |
|  |
| 出生日 | 1958年1月23號  （68歲） |
| 出生地 | 蘇州  |
| 國籍 | 中華民國  |
| 職業 | 電視演員、電影演員、演員  |
| 配偶 | 萬梓良  |
| 兄弟姊妹 | Tien Lie  |
| [改維基數據] |
| * 睇
* 傾
* 改
 |

**恬妞**（英文：**Kelly Tien Niu**，1958年1月23號—，原名**朱凱莉**），係臺灣女演員，1972年出道，佢家姐恬妮（原名朱隱英）亦係演員。

## 演出

### 電影

* 2019年：《如珠如寶》 飾 惠珍
# 譚耀文

| 譚耀文 |
| --- |
|  |
| 出生日 | 1969年3月19號  （57歲） |
| 出生地 | 香港  |
| 國籍 | 中華人民共和國  |
| 識嘅語言 | 中文  |
| 職業 | 歌手、演員、電視演員  |
| 風格 | 粵語流行曲  |
| [改維基數據] |
| * 睇
* 傾
* 改
 |

**譚耀文**（英文：**Patrick Tam Yiu Man**，1969年3月19號—）係香港歌手、電影演員、電視劇演員，家下轉咗去中國大陸發展。

佢參加1988年無綫電視同埋華星唱片合辦嘅第七屆新秀歌唱大賽攞到冠軍入行。佢係梅艷芳第二名入室弟子，但係喺歌壇發展平平。後來喺1993年同無綫電視簽約，轉去戲劇發展。

佢憑電影《野獸刑警》攞到香港電影金像獎同香港電影金紫荊獎最佳男配角獎。

## 演出作品

### 電視劇（無綫電視）

* 1995年：《尋龍劍俠賴布衣》（無綫電視） 飾 賴布衣
* 1999年：《縱橫四海》（亞洲電視） 飾 明智杰
* 2003年：《俗世情真》（無綫電視） 飾 胡力弘（Nick）
* 2004年：《無名天使3D》 （無綫電視）飾 李堅強（Dan）
* 2004年：《爭分奪秒》 （無綫電視）飾 楊啟東
* 2026年：《正義女神》（無綫電視）飾 邱光正

### 電視劇（其他）

* 2018年：福斯迷你劇《東方華爾街》 飾 卓意寧
* 2019年：《PTU機動部隊》 飾 關文展

### 電影

* 1998年：《野獸刑警》 飾 㩒釘華
* 2015年：《葉問3》 飾 馬鯨笙
* 2019年：《不義之戰》 飾 譚家明
* 2020年：《家有囍事2020》 飾 鱷魚譚
* 2020年：《逃獄兄弟》 飾 林國龍（滾筒）
* 2021年：《二次人生》 飾 黃國偉（黃sir）
* 2021年：《假冒女團》 飾 Dr. K
* 2022年：《逃獄兄弟2》 飾 林國龍（滾筒）
* 2022年：《逃獄兄弟3》 飾 林國龍（滾筒）

## 出面網頁

* 譚耀文嘅新浪微博
* 譚耀文喺互聯網電影資料庫嘅資料（英文）
* 譚耀文喺香港影庫嘅資料（香港繁體）